Diari Oficial de la Generalitat Valenciana


Sumari del DOGV 5176, del 13-01-2006 (2005/14123)

RESOLUCIÓ d'11 de novembre de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital de la Malva-rosa per a fer extraccions de teixit ossi de donant viu i implantacions de teixit ossi i tendinós.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14095


Data del document
:   11-11-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * establiment hospitalari
    * trasplantament d'òrgans

RESOLUCIÓ d'11 de novembre de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital de la Malva-rosa per a fer extraccions de teixit ossi de donant viu i implantacions de teixit ossi i tendinós. [2005/14953]
  
L'Hospital de la Malva-rosa va obtindre l'acreditació per a fer extraccions de teixit ossi de donant viu i implantacions de teixit ossi i tendinós per la Resolució del secretari general de la Conselleria de Sanitat de 07 de març de 1996.
  
Mario Gresa Garcia de los Rios, com a director de l'Hospital de la Malva-rosa va presentar, amb data 01 de setembre de 2005, la sol·licitud de renovació de l'acreditació del centre per a fer extraccions de teixit ossi de donant viu i implantacions de teixit ossi i tendinós.
  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde d'11 de desembre de 1992, de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, el Decret 176/2004, de 23 de setembre, sobre l'Autorització de Centres, Servicis i Establiments Sanitaris, i el Decret 26/2005, de 04 de febrer, que aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i també el que establix l'article 29.1 de l'Orde d'11 de desembre de 1992, i també el que establix l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que s'apliquen, resolc renovar l'acreditació de l'Hospital de la Malva-rosa per a fer extraccions de teixit ossi de donant viu i implantacions de teixit ossi i tendinós. Esta acreditació és vàlida durant un període de cinc anys a partir de la data d'esta resolució.
  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana, adscrit a la Direcció General d'Assistència Sanitària de la Conselleria de Sanitat.
  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.
  
València, 11 de novembre de 2005.- La directora general d'Ordenació, Avaluació i Investigació Sanitària: Pilar Viedma Gil de Vergara.